Document ID: 32000R2867

Komission asetus (EY) N:o 2867/2000,
annettu 27 päivänä joulukuuta 2000,
yhteisön sekä Viron, Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä sianliha-alalla annetun asetuksen (EY) N:o 2305/95 muuttamisesta ja yhteisön Latvian, Liettuan ja Viron kanssa tekemissä vapaakauppaa koskevissa sopimuksissa määrätyn järjestelmän mukaisesti vuoden 2001 ensimmäisen vuosineljänneksen aikana käytettävissä olevan sianlihatuotteiden määrän määrittämisestä annetun asetuksen (EY) N:o 2333/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä Latvian Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä 17 päivänä lokakuuta 2000 annetun neuvoston asetuksen (EY) N:o 2341/2000(1) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Liettuan Eurooppa-sopimuksessa autonomisina siirtymätoimenpiteinä vahvistettujen tiettyjen maatalousmyönnytysten mukauttamisesta 14 päivänä joulukuuta 2000 annetun neuvoston asetusten (EY) N:o 2766/2000(2) ja erityisesti sen 1 artiklan 3 kohdan,
sekä katsoo seuraavaa:
(1) Komission asetuksessa (EY) N:o 2305/95(3), sellaisena kuin se on viimeksi muutettuna asetuksella (EY) N:o 1430/2000(4), säädetään näissä sopimuksissa määrättyjen sianliha-alan järjestelyjen soveltamisesta. Sitä olisi muutettava asetuksen (EY) N:o 2341/2000 ja (EY) N:o 2766/2000 sianlihatuotteita koskevien säännösten mukaisesti.
(2) Komission asetuksessa (EY) N:o 2333/2000(5) vahvistetaan asetuksen (EY) N:o 2305/95 mukaisesti 1 päivästä tammikuuta 31 päivään maaliskuuta 2001 käytettävissä olevat määrät. Asetus olisi muutettava tämän asetuksen liitteessä I annettujen uusien vuotuisten määrien mukaisesti.
(3) Tämän asetuksen Latviaa koskevia säännöksiä olisi sovellettava 1 päivästä heinäkuuta 2000 yhdessä asetuksen (EY) N:o 2341/2000 kanssa. Tämän asetuksen Liettuaa koskevia säännöksiä olisi sovellettava 1 päivästä tammikuuta 2001 yhdessä asetuksen (EY) N:o 2766/2000 kanssa.
(4) Tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2305/95 liitteet I.A. ja I.B tämän asetuksen liitteellä I.
2 artikla
Korvataan asetuksen (EY) N:o 2333/2000 liite tämän asetuksen liitteellä II.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000. Liettuasta tapahtuvassa tuonnissa 1 ja 2 artiklaa sovelletaan kuitenkin 1 päivästä tammikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä joulukuuta 2000.

Labels: 3
17
18